cyanic-selkie/wikianc huggingface dataset:
போக்கிரி தம்பி
குறிப்புகள்
பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1992 தெலுங்குத் திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
அழகு முத்துக்கோன்
அரசு மரியாதை
தூத்துக்குடி மாவட்டம் கட்டாலங்குளத்தில் அமைந்துள்ள வீரன் அழகுமுத்துக்கோன் மணிமண்டபத்தில் ஆண்டுதோறும் சூலை 11ஆம் நாள் அரசு சார்பில் மரியாதை செலுத்தும் நிகழ்ச்சி நடைபெறுகிறது. 2012ஆம் ஆண்டு வீரன் அழகுமுத்துக்கோன் குறித்த ஆவணப்படம் ஒன்று வெளியிடப்பட்டது. 2015ஆம் ஆண்டு திசம்பர் 26ஆம் நாளன்று இந்திய அரசின் சார்பில் மதுரையில் அழகுமுத்துக்கோன் தபால் தலை ஒன்று வெளியிடப்பட்டது.
ஓசன் நகரியம், நியூ செர்சி
ஓசன் நகரியம் (Ocean Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 32.04 சதுர கிலோ மீற்றர் பரப்பளவைக் கொண்டுள்ளது. இதில் 20.56 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 11.49 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8332 ஆகும். ஓசன் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 405.3 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
பிர்லா மந்திர் (ஐதராபாத்)
பிர்லா மந்திர் (Birla Mandir) என்பது ஐதராபாத்தில் அமைந்துள்ள, வெள்ளைச் சலவைக்கல்லினால் ஆன, வெங்கடாசலபதி ஆலயமாகும். இது உசைனிசாகர் ஏரியின் தென்கரையில் உள்ள சிறு குன்றின் மேல் எழுப்பப்பட்டுள்ளது. கோவிலின் மேல்தளத்திலிருந்து நகரின் முழுத் தோற்றத்தினைக் காணலாம். படிக்கட்டுகளின் வழியாக மூலவர் சன்னிதியினை அடைந்தால், அங்கு திருப்பதியில் உள்ளது போன்ற வெங்கடேசபெருமாளை தரிசிக்கலாம். முழுக் கோவிலும் நுட்பமான கலைநயமிக்க சிற்பங்களால் நிறைந்து காணப்படுகிறது. இச்சிற்பங்கள் இராமாயணம், மகாபாரதம் போன்ற இதிகாச நிகழ்வுகளை நினைவூட்டுவதாக அமைந்துள்ளன. மேலும் பல இந்து- ஆண், பெண் தெய்வங்களின் உருவங்களும் உள்ளன.
இதன் அருகில் பிர்லா கோளரங்கமும் அறிவியல் காட்சியகமும் இருக்கின்றன. காட்சிகள் ஆங்கிலம், இந்தி மற்றும் தெலுங்கு மொழிகளில் அமைக்கப்பட்டள்ளன. லும்பினி பூங்காவும் அருகிலேயே உள்ளது. ஐதராபாத் இரயில் நிலையத்திலிருந்து அதிகத் தொலைவில் இல்லை. மாநில சட்டசபையும் ஓர் அருங்காட்சியகமும் அப்பகுதியில் காண வேண்டியவையாகும்.
வெளி இணைப்புகள்
பகுப்பு:ஆந்திர இந்துக் கோயில்கள் பகுப்பு:ஐதராபாத்து
நெக்குந்தி, கிருஷ்ணகிரி மாவட்டடம்
நெக்குந்தி (Nekkundhi) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியம், பெரியமுத்தூர் ஊராட்சிக்கு உட்பட்ட சிற்றூர் ஆகும்.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 9 கிலோமீட்டர் தொலைவிலும், மாநிலத் தலைநகரான சென்னையிலிருந்து 271 கிலோ மீட்டர் தொலைவிலும் அமைந்துள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
குவாதலூப்பே அன்னை
குவாதலூப்பே அன்னை (Virgen de Guadalupe, Our Lady of Guadalupe) என்பது இயேசுவின் அன்னையாம் தூய கன்னி மரியாவுக்கு கத்தோலிக்க திருச்சபையில் வழங்கப்படும் பெயர்களுள் ஒன்றாகும். குறிப்பாக இது புனித யுவான் தியெகோவின் மேற்போர்வையில் பதிந்துள்ள மரியாவின் திருவோவியத்திற்கு அளிக்கப்படும் பெயராகும்.
இத்திருவோவியம், தற்போது குவாதலூப்பே அன்னை பேராலயத்தில் பாதுகாக்கப்படுகின்றது. இது மெக்சிக்கோவின் மிகவும் புகழ்பெற்ற சமைய மற்றும் கலாச்சார சின்னமாகக் கருதப்படுகின்றது. இவ்வோவியத்தில் இருக்கும் அன்னைமரியாவுக்கு மெக்சிக்கோவின் அரசி, என்னும் பெயரும் உண்டு. குவாதலூப்பே அன்னை என்னும் பட்டத்தின் கீழ் ஒருகாலத்தில் பிலிப்பீன்சின் பாதுகாவலியாகவும் அன்னை மரியா அறியப்பட்டார். (ஆயினும் இது 1935இல் திருத்தந்தை பதினொன்றாம் பயஸால் நீக்கப்பட்டது) 1999இல் திருத்தந்தை இரண்டாம் அருள் சின்னப்பர் குவாதலூப்பே அன்னை என்னும் பட்டத்தின் கீழ் தூய கன்னி மரியாவை அமெரிக்காக்களின் பாதுகாவலி, இலத்தீன் அமெரிக்காவின் அரசி, மற்றும் கருவிலிருக்கும் குழந்தைகளின் பாதுகாவலி என அழைத்துள்ளார்.
கத்தோலிக்கர்களின் படி இத்திருவோவியத்தின் வரலாறு
புதிய உலகின் பூர்வீக இனமான அஸ்டெகிலிருந்து மனமாறி கிறிஸ்தவ மறையினைத் தழுவியவரும், ஏழை விவசாயியுமானவர் யுவான் தியெகோ (Juan Diego). அக்காலத்தில் இஸ்பானியப் பேரரசில் மரியாவின் அமல உற்பவம் விழா டிசம்பர் 9ம் தேதியன்று சிறப்பிக்கப்படும் வழக்கம் இருந்தது. இவ்விழா நாளான டிசம்பர் 9ம் தேதி 1531ம் ஆண்டு, யுவான் தியெகோ அதிகாலையில் தனது கிராமத்தில் ஆலயம் ஏதும் இலாததால், மெக்சிகோ நகரிலுள்ள ஆலயம் ஒன்றில் திருப்பலியில் பங்கு கொள்வதற்காக தேபியாக் குன்று வழியாக நடந்து சென்று கொண்டிருந்தார். அப்போது, அக்குன்றின் உச்சியில், சூரியனைப் போன்ற பிரகாசமான ஒளியைக்கண்டதாகவும். அதிலிருந்து இனிமையான இசையைக்கேட்டதாகவும் நம்பப்படுகின்றது. பின்னர் அங்கிருந்து ஒரு பெண்ணின் குரல், தியெகோவை அக்குன்றில் ஏறி வருமாறு அழைத்தது எனவும் தியெகோ அங்கு ஏறிச் சென்றபோது, விண்ணக மகிமையில், பிரகாசமான ஒளிக்கு மத்தியில் தூய கன்னி மரியா நிற்பதைக் கண்டார் என்கின்றனர். கன்னி மரியா தியெகோவின் தாய்மொழியான நாகவற் மொழியில் பேசி தனக்காக ஒரு திருத்தலம் கட்ட வேண்டும் என மெக்சிகோ நகரிலுள்ள ஆயரிடம் சொல்ல தியெகோவை அனுப்பினார் என நம்பப்படுகின்றது.
தியெகோவும் ஆயரிடம் சென்று அதனைத்தெரிவித்தபோது, ஆயர் தியெகோவை நம்பவில்லை. அடுத்த நாளும் ஆயரிடம் சென்று தனது ஆவலைத் தெரிவிக்குமாறு பணித்தார் அன்னை மரியா. அதேபோல் தியெகோ ஆயரிடம் சென்று சொன்னதும், அக்காட்சிக்கு ஓர் அடையாளம் தருமாறு அப்பெண்ணிடம் கேட்குமாறு ஆயர் தியெகோவிடம் கேட்டுக்கொண்டார். அன்று மாலையே தியெகோ அன்னைமரியாவிடம் நடந்தததைச் சொன்னார். அன்னைமரியாவும் அடுத்த நாள் காலையில் அவரின் வேண்டுகோளை நிறைவேற்றுவதாக உறுதி கூறினார். ஆனால் தியெகோவின் மாமா யுவான் பெர்னார்தினோ, திடீரென கடும் நோயால் தாக்கப்பட்டதால் அடுத்த நாள் அங்குச் செல்ல முடியவில்லை.
இறந்து கொண்டிருந்த தனது மாமாவுக்கு இறுதி திருவருட்சாதனம் கொடுப்பதற்காக, டிசம்பர் 12ம் தேதி, ஒரு குருவை அழைக்கச் சென்றார் தியெகோ. அப்போது அன்னைமரியா, தியெகோவைச் சந்திப்பதற்காக தேபியாக் குன்றின் அடியில் இருந்த சாலையில் தியெகோவுக்கு காட்சியளித்து அவரின் மாமா நலமைடைவார், இறக்கமாட்டார் எனவும், உடனே தான் முன்னர் மூன்று முறை காட்சியளித்த தேபியாக் குன்றின் உச்சிக்குச் சென்று அங்கு பூத்துக்குலுங்கி இருக்கும் மலர்களை பறித்துக்கொண்டு தன்னிடம் வருமாறு கூறினார். இந்தப் பாறைக் குன்றின் உச்சியில் எந்தப் பூக்களும் பூக்க வாய்ப்பில்லை என்பது தியெகோவுக்குத் தெரிந்திருந்தும் அங்குச் சென்றார். அங்கு அழகிய பூந்தோட்டம் இருப்பதைக் கண்டார். அவைகளைப் பறித்து தனது மேற்போர்வையில் பொதிந்து வந்து அன்னை மரியாவிடம் கொடுத்தார். அந்தப் பூக்களை அவரது மேற்போர்வையில் அழகுபடுத்திக்கொடுத்து அதை ஆயரிடம் கொண்டுபோகச் சொன்னார் அன்னை மரியா. ஆயரை நம்ப வைக்க, தான் தரும் அடையாளம் இதுவே என்று சொல்லி அனுப்பினார்.
தியெகோ அப்போது ஆயராக நியமனம் செய்யப்பட்டிருந்த ஃப்ரே யுவான் தே சுமாராங்காவின் முன்னால் போய் நின்று, தனது மேற்போர்வையைத் திறந்து காண்பித்தார். அதிலிருந்து மலர்கள் கொட்டின. ஆனால் ஆயர் மற்றும் தியெகோவின் கண்களையே நம்ப முடியாத வகையில் தியெகோவின் மேற்போர்வையில் அழகிய அன்னைமரியாவின் உருவம் பதிந்திருந்தது. தியெகோ எப்படி வருணித்திருந்தாரோ அதேமாதிரியான உருவம் அதில் இருந்தது. அதேநாளில் அன்னை மரியா, தியெகோவின் மாமா யுவான் பெர்னார்தினோவுக்கும் தோன்றி நல்ல சுகம் அளித்தார். பெர்னார்தினோ, தனக்கு நடந்த புதுமையையும் ஆயரிடம் கூறுமாறு அன்னைமரியா சொல்லியிருந்ததை தியெகோவிடம் சொன்னார். அத்துடன் தனது இந்த உருவத்தை “குவாதலூப்பே அன்னை” என்ற பெயரில் அழைத்து தனக்கு வணக்கம் செலுத்துமாறும் பெர்னார்தினோவிடம் அன்னைமரியா சொல்லியிருந்தார். இன்றளவும் ஏறக்குறைய 500 ஆண்டுகளாக அன்னைமரியா, இப்பெயரிலேயே இங்கு அழைக்கப்பட்டு வருகிறார்.
மேற்கோள்கள்
பகுப்பு:கிறித்தவ காட்சிகள் பகுப்பு:அன்னை மரியா
பஞ்சாபி காக்ரா
பஞ்சாபி காக்ரா (ਘੱਗਰਾ) என்னும் உடையை பஞ்சாபி பெண்கள் அணிகின்றனர். தலையில் போர்த்திக் கொள்ளும் துணி, மேலே உடுத்திக்கொள்ளும் குர்த்தா, கீழே அணித்து கொள்ளும் காக்ரா, பேண்ட்/கால்சட்டை போன்ற சல்வார்/சுத்தன் ஆகிய நான்கும் சேர்ந்ததே இந்த உடை  இந்த உடையை அரியானா, இமாச்சலப் பிரதேசம் ஆகிய மாநிலங்களைச் சேர்ந்த பெண்களும் அணிகின்றனர். இந்த உடையை அணிந்துகொண்டு கித்தா நடனம் ஆடுகின்றனர்.
புல்காரி
தலையில் போர்த்திக் கொள்ளும் துணியை புல்காரி என்று அழைக்கின்றனர். இதில் விதவிதமான அலங்கார வடிவங்கள் வரையப்பட்டிருக்கும்.
குர்த்தா/குர்த்தி/அங்கி/சோளி
பஞ்சாபியர் குர்த்தா எனப்படும் மேலாடையை அணிந்து கொள்கின்றனர்.
நீளமான குர்த்தாவுக்கு பதிலாக நீளம் குறைந்த குர்த்தியை அணிவதும் உண்டு.
காக்ரா
காக்ராவை பட்டுத் துணியிலோ, முஸ்லின் என்ற துணியிலோ நெய்கின்றனர். இது 9 முதல் 25 யார்டு நீளம் இருக்கும். பஞ்சாபை சேர்ந்த அனைத்து மத பெண்களும் காக்ராவை அணிகின்றனர்.
இந்த துணியில் எம்பிராய்டரி எனப்படும் அழகு வேலைப்பாடுகளை காணலாம்.
சுத்தன்/சல்வார்
காக்ராவுக்கு கீழே சுத்தன்/சல்வார் எனப்படும் ஆடைகளை அணிகின்றனர். பண்டிகை காலத்திலும், இழவு வீடுகளுக்குச் செல்லும் போதும், பெண்கள் காக்ரா அணிவதை வழக்கமாகக் கொண்டுள்ளனர்.
சான்றுகள்
பகுப்பு:இந்திய உடைகள் பகுப்பு:பாக்கித்தான் பண்பாடு பகுப்பு:இந்தியப் பண்பாடு
விலங்குப் பரிசோதனை
விலங்குப் பரிசோதனை (ஆங்கிலம்: animal testing) அல்லது விலங்குச் சோதனை அல்லது விலங்கு ஆராய்ச்சி (animal research) என்பது ஆய்வின் கீழ் வைக்கப்படும் உயிரியல் அமைப்பின் செயற்பாட்டை பாதிக்கும் மாறிகளைக் கட்டுப்படுத்த முயற்சிக்கும் சோதனைகளில் மனிதரல்லாத விலங்குகளைப் பயன்படுத்துவதாகும். சுருக்கமாகச் சொன்னால் மனிதத் தேவைகளுக்காக மனிதரல்லாத விலங்குகளின் உயிருள்ள உடலினை ஆய்வுக்கு உட்படுத்துவதாகும். வலியச் சென்று விலங்குகளை வற்புறுத்திச் செய்யப்படும் இந்த அணுகுமுறையானது விலங்குகளை அவற்றின் இயற்கையான சூழல் அல்லது வாழ்விடங்களில் இயல்பாக வாழவிட்டு அதைத் தொலைவிலிருந்து கண்காணிக்கும் கள ஆய்வுகளோடு முரண்படுவதாகும். விலங்குப் பரிசோதனைகள் பொதுவாக பல்கலைக்கழகங்கள், மருத்துவப் பள்ளிகள், மருந்து நிறுவனங்கள், பாதுகாப்புத் துறை நிறுவனங்கள், தொழிற்துறைக்கு விலங்குப் பரிசோதனை சேவைகளை வழங்கும் வணிக நிறுவனங்கள் ஆகியவற்றால் நடத்தப்படுகிறது. விலங்குப் பரிசோதனையின் நோக்கமானது ஒரு உயிரினத்தைப் பற்றிய அடிப்படை அறிவியலை வளர்க்கும் நோக்கில் செய்யப்படும் வெறும் கோட்பாட்டு ஆராய்ச்சியில் (theoretical research) துவங்கி நோய்களுக்கான சிகிச்சை முறைகளைக் கண்டுபிடிப்பது உள்ளிட்ட நடைமுறை முக்கியத்துவம் வாய்ந்த சிக்கல்களுககுத் தீர்வு காண முயலும் பயன்பாட்டு ஆராய்ச்சி (applied research) வரை ஒரு நிறமாலையாக விரிந்து காணப்படுகிறது. பயன்பாட்டு ஆராய்ச்சியின் எடுத்துக்காட்டுகளில் நோய்களுக்கான சிகிச்சை முறைகளை சோதித்தல், இனப்பெருக்கம், பாதுகாப்பு ஆராய்ச்சி, அழகுசாதனப் பொருட்களை உள்ளடக்கிய நச்சுயியல் பரிசோதனை ஆகியவை அடங்கும். கல்வியியலில் விலங்குப் பரிசோதனை என்பது பொரும்பாலும் உயிரியல் அல்லது உளவியல் மேற்படிப்புகளின் ஒரு அங்கமாகத் திகழ்கிறது. இந்த நடைமுறை வெவ்வேறு நாடுகளில் வெவ்வேறு அளவுகளில் சட்டதிட்டங்களால் கட்டுப்படுத்தப்படுகிறது.
2010-ம் ஆண்டுக் கணக்கின்படி ஜீப்ராஃபிஷ் எனப்படும் மீன் முதலாக முதனி வகை விலங்கினங்கள் வரை விலங்குப் பரிசோதனைகளில் முதுகெலும்புள்ள விலங்குகளின் வருடாந்திரப் பயன்பாடு 10 முதல் 100 மில்லியன் வரை இருக்கும் என்று மதிப்பிடப்பட்டுள்ளது. ஐரோப்பிய ஒன்றியத்தில் ஆராய்ச்சியில் பயன்படுத்தப்படும் விலங்குகளில் முதுகெலும்புள்ள விலங்கினங்களின் எண்ணிக்கை 93% ஆகும். மேலும் 2011-ம் ஆண்டு மட்டும் 11.5 மில்லியன் விலங்குகள் விலங்குப் பரிசோதனைகளுக்காகப் பயன்படுத்தப்பட்டன. ஒரு மதிப்பீட்டின்படி, 2001-ல் அமெரிக்காவில் மட்டும் பரிசோதனைகளுக்காகப் பயன்படுத்தப்பட்ட எலிகளின் எண்ணிக்கை 80 மில்லியன் ஆகும். 2013-ம் ஆண்டின் அறிக்கையின் படி ஆராய்ச்சி விலங்குகளில் எலிகள் உள்ளிட்ட பாலூட்டிகள், மீன்கள், நீர்நில வாழ்வன, ஊர்வன ஆகியவற்றின் பங்கு 85%-க்கும் அதிகமானது என்று அறியப்படுகிறது. 2022-ம் ஆண்டு, அனைத்து மருந்துகளும் விலங்குகளின் மீது பரிசோதிக்கப்பட வேண்டும் என்ற ஐநா உணவு மற்றும் மருந்து அமைப்பான FDA-வின் தேவையை நீக்கும் சட்டமொன்று அமெரிக்காவில் நிறைவேற்றப்பட்டது.
நாகமநாயக்கன்பட்டி ஊராட்சி
நாகமநாயக்கன்பட்டி ஊராட்சி (Nagamanaickenpatti Gram Panchayat), தமிழ்நாட்டின் திருப்பூர் மாவட்டத்தில் உள்ள வெள்ளக்கோயில் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4600 ஆகும். இவர்களில் பெண்கள் 2262 பேரும் ஆண்கள் 2338 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலகச் சமயங்களின் பாராளுமன்றத்தில் சுவாமி விவேகானந்தர்
உலக சமயங்களின் பாராளுமன்றத்தில் சுவாமி விவேகான்ந்தர் (1893), 1893-ஆம் ஆண்டில் அமெரிக்க ஐக்கிய நாடுகளின் சிகாகோ நகரத்தில் 11 செப்டம்பர் 1893 முதல் 27 செப்டம்பர் 1893 முடிய நடைபெற்ற உலகச் சமயங்களின் முதல் பாராளுமன்றத்தில் இந்தியாவையும் இந்து சமயத்தையும் சுவாமி விவேகானந்தர் உள்ளிட்ட சிலர் பிரதிநிதித்துவப்படுத்தினார்கள். சுவாமி விவேகானந்தரின் பிறந்தநாளை இந்தியாவில் தேசிய இளைஞர் தினமாகக் கொண்டாடப்படுகிறது. 2012ல் விவேகானந்தரின் 150வது பிறந்தநாளை நினைவுகூரும் வகையில் மூன்று நாள் உலக மாநாடு ஏற்பாடு செய்யப்பட்டது.
மேற்கை நோக்கிய பயணம்
சுவாமி விவேகானந்தரின் சீடர்களான மற்றும் மைசூர் மன்னர், இராமநாதபுரம் மன்னர் பாஸ்கர சேதுபதி  மன்னர்கள் மற்றும் திவான்கள் மற்றும் அளசிங்கப் பெருமாள் போன்ற சீடர்கள் சேகரித்து தந்த நிதி உதவியுடன் நரேந்திர தத்தா, கேத்திரி மன்னர் அஜித் சிங் பரிந்துரைத்தவாறு சுவாமி விவேகானந்தர் எனும் பெயருடன் பம்பாய்யிலிருந்து, ஐக்கிய அமெரிக்காவின் சிகாகோ நகரத்திற்கு 31 மே 1893 அன்று கடற்பயணம் மேற்கொண்டார். அமெரிக்காவுக்கான அவரது பயணம் அவரை சீனா, ஜப்பான் மற்றும் கனடாவுக்கு அழைத்துச் சென்றது. கான்டனில் (குவாங்சோ) சில புத்த மடாலயங்களைக் கண்டார். பின்னர் அவர் ஜப்பானுக்கு சென்று ஒசாகா, கியோட்டோ மற்றும் டோக்கியோவை அடைந்தார். பின்னர் அவர் யோகோஹாமாவை அடைந்தார். யோகோஹாமாவில் இருந்து இந்தியப் பேரரசி என்ற கப்பலில் கனடாவிற்கு தனது பயணத்தைத் தொடங்கினார்.
ஜம்செட்ஜி டாடாவுடன் சந்திப்பு
அவர் சூலை 25 அன்று விவேகானந்தர் வான்கூவரை அடைந்தார். வான்கூவரில் இருந்து இரயில் மூலம் பயணம் செய்து 30 சூலை 1893 அன்று சிகாகோ நகரை அடைந்தார்.
ஜான் ஹென்றி ரைட்டுடன் சந்திப்பு
பாஸ்டன் நகரத்தில் விவேகானந்தர், ஹார்வர்டு பல்கலைக்கழகப் பேராசிரியர் ஜான் ஹென்றி ரைட்டை சந்தித்தார். பேராசிரியர் ரைட் விவேகானந்தரை பல்கலைக்கழகத்தில் விரிவுரை செய்ய அழைத்தார். விவேகானந்தரின் அறிவு, ஞானத்தை அறிந்த பேராசிரியர் ரைட், உலக மதங்களின் நாடாளுமன்றத்தில் இந்து மதத்தைப் பிரதிநிதித்துவப்படுத்துவதற்க்கு சுவாமி விவேகானந்தருக்கு அறிமுகக் கடிதம் வழங்கினார்.
வரவேற்புக்கான பதில் (11 செப்டம்பர் 1893)
சிகாகோ நகரத்தில் உலகச் சமயங்களின் முதல் பாராளுமன்றத்தின் கலை அரங்கில் 11 செப்டம்பர் 1893  அன்று வரவேற்பிற்கு பதில் உரை ஆற்றிய போது சுவாமி விவேகானந்தர்,அமெரிக்காவின் சகோதரிகளே, சகோதரர்களே! என்ற வணக்கத்துடன் தனது உரையைத் தொடங்கினார்.
மேலும் நீங்கள் எங்களுக்கு அன்பான வரவேற்புக்கு பதிலளிக்கும் போது என் இதயம் சொல்ல முடியாத மகிழ்ச்சியால் நிரம்புகிறது. உலகின் மிகப் பழமையான துறவிகளின் பெயரில் நான் உங்களுக்கு நன்றி கூறுகிறேன்; உலக மதங்களின் தாயின் பெயரால் நான் நன்றி கூறுகிறேன். கோடிக்கணக்கான இந்து மக்களின் சார்பாக நான் உங்களுக்கு நன்றி கூறுகிறேன்.
இந்த மேடையில் பேசுபவர்கள் சிலருக்கும், கிழக்கத்திய நாடுகளின் பிரதிநிதிகளைப் பற்றிக் குறிப்பிட்டு, தொலைதூர நாடுகளைச் சேர்ந்த இந்த மனிதர்கள் சகிப்புத்தன்மையின் எண்ணத்தை வெவ்வேறு நாடுகளுக்குச் சுமந்த பெருமையைப் பெறலாம் என்று உங்களுக்குச் சொன்னதற்கு என் நன்றி. சகிப்புத்தன்மை மற்றும் உலகளாவிய ஏற்றுக்கொள்ளல் இரண்டையும் உலகுக்குக் கற்பித்த மதத்தைச் சேர்ந்தவன் என்பதில் நான் பெருமைப்படுகிறேன்.
நாங்கள் உலகளாவிய சகிப்புத்தன்மையை மட்டும் நம்பவில்லை, ஆனால் அனைத்து மதங்களையும் உண்மையாக ஏற்றுக்கொள்கிறோம். அனைத்து மதங்கள் மற்றும் பூமியின் அனைத்து நாடுகளின் துன்புறுத்தப்பட்ட மற்றும் அகதிகளுக்கு அடைக்கலம் கொடுத்த நாட்டைச் சேர்ந்தவன் என்பதில் நான் பெருமைப்படுகிறேன். ரோமானியக் கொடுங்கோன்மையால் அவர்களின் புனித ஆலயம் சிதைந்து சிதறிய ஆண்டிலேயே தென்னிந்தியாவிற்கு வந்து எங்களிடம் தஞ்சம் புகுந்த இஸ்ரவேலர்களின் தூய எச்சத்தை நாங்கள் எங்கள் நெஞ்சில் சேகரித்து வைத்துள்ளோம் என்பதை உங்களுக்குச் சொல்வதில் பெருமை கொள்கிறேன். மகத்தான ஜோராஸ்ட்ரிய சமயத்தின் எஞ்சியவர்களுக்கு அடைக்கலம் அளித்து இன்னும் வளர்த்து வரும் மதத்தைச் சேர்ந்தவன் என்பதில் நான் பெருமைப்படுகிறேன். சகோதரர்களே, எனது சிறுவயதிலிருந்தே நான் திரும்பத் திரும்பச் சொல்லிய ஒரு பாடலின் சில வரிகளை நான் உங்களுக்கு மேற்கோள் காட்டுகிறேன்; இது ஒவ்வொரு நாளும் மில்லியன் கணக்கான மனிதர்களால் திரும்பத் திரும்பத் திரும்பத் திரும்பக் கேட்கப்படுகிறது: 'வெவ்வேறான நீரோடைகள் வெவ்வேறு இடங்களில் அவற்றின் ஆதாரங்களைக் கொண்டிருப்பதால் அவை அனைத்தும் ஒன்றிணைகின்றது கடலில் உள்ள நீர். எனவே, ஆண்டவரே, மனிதர்கள் வெவ்வேறு போக்குகளின் மூலம் செல்லும் வெவ்வேறு பாதைகள், அவை தோன்றினாலும், வளைந்திருந்தாலும் நேராக இருந்தாலும், அனைத்தும் உம்மை நோக்கிச் செல்கின்றன.
இதுவரை நடைபெற்ற மாநாடுகளில் மிகவும் உன்னதமான மாநாடு, பகவத் கீதையில் உபதேசிக்கப்படும் அற்புதமான கோட்பாட்டின் உண்மைத்தன்மையை, உலகிற்கு ஒரு பிரகடனமாக உள்ளது: 'எவர் என்னிடத்தில் வருகிறாரோ, அவரை நான் அடைகிறேன்; எல்லா மனிதர்களும் இறுதியில் என்னை நோக்கிச் செல்லும் பாதைகளில் போராடுகிறார்கள்.' மதவெறி மற்றும் அதன் கொடூரமான வழித்தோன்றலான கொலைவெறி ஆகியவை இந்த அழகான பூமியை நீண்ட காலமாக ஆக்கிரமித்துள்ளன. அவர்கள் பூமியை வன்முறையால் நிரப்பி, அடிக்கடி மனித இரத்தத்தால் நனைத்து, நாகரீகத்தை அழித்து, முழு தேசங்களையும் விரக்திக்கு அனுப்பியுள்ளனர். இந்த கொடூரமான பேய்கள் இல்லையென்றால், மனித சமுதாயம் இப்போது இருப்பதை விட மிகவும் முன்னேறியிருக்கும். ஆனால் அவர்களின் நேரம் வந்துவிட்டது; இந்த மாநாட்டின் நினைவாக இன்று காலை ஒலித்த மணியானது அனைத்து வெறித்தனத்திற்கும், வாள் அல்லது பேனாவால் துன்புறுத்தப்படுவதற்கும், அதே வழியில் செல்லும் நபர்களிடையே உள்ள அனைத்து அன்பற்ற உணர்வுகளுக்கும் மரண மணியாக இருக்கும் என்று நான் ஆவலுடன் நம்புகிறேன்.
நாங்கள் ஏன் உடன்படவில்லை (15 செப்டம்பர் 1893)
15 செப்டம்பர் 1893 அன்று ஆற்றிய உரையில், விவேகானந்தர், சமயங்களுக்கு இடையே உள்ள கருத்து வேறுபாடுகளுக்கான காரணத்தை விளக்க முயன்றார். அவர் சொன்ன கதையில் ஒரு கிணற்றில் ஒரு தவளை வாழ்ந்து வந்தது. அது அங்கே பிறந்து அங்கேயே வளர்ந்தது. அவனது கிணறுதான் உலகின் மிகப்பெரிய நீர் நிலம் என்று நினைத்துக் கொண்டிருந்தது. ஒரு நாள், கடலில் இருந்து ஒரு தவளை அந்தக் கிணற்றுக்கு வந்தது. அந்த கிணற்றை விட கடல் மிகப் பெரியது என்று கடலில் இருந்து வந்த தவளை கிணற்றுத் தவளையிடம் சொன்னபோது, அதை நம்பாமல் கடல் தவளயை, கிணற்றுத் தளளை தன் கிணற்றிலிருந்து விரட்டியது. அது போன்றே இந்துக்கள், கிறிஸ்தவர், இசுலாமியர் தான் வாழும் கிணறே உலகம் எனக்கருதுகின்றனர். இதனால் தான் சமயப் பூசல்கள் ஏற்பட காரணம் என்றார் சுவாமி விவேகானந்தர்.
உலகச் சமயங்களின் பாராளுமன்றக் கூட்டம் (2012)
விவேகானந்தரின் 150வது பிறந்த நாளை நினைவுபடுத்தும் முகமாக, 2012ம் ஆண்டில் வாசிங்டன் காளி கோயில் நிறுவனம் சார்பாக மூன்று நாள் உலகச் சமயங்களின் பாராளுமன்றக் கூட்டம் மேரிலாந்தில் நடைபெற்றது.
வெளி இணைப்புகள்
பகுப்பு:விவேகானந்தர் பகுப்பு:சிகாகோ
வாழ்வார்மங்களம் கன்னிமார் கோயில்
வாழ்வார்மங்களம் கன்னிமார் கோயில் தமிழ்நாட்டில் கரூர் மாவட்டம், வாழ்வார்மங்களம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஸூரத்துல் ஃபலக்
சூரத்துல் ஃபலக் (Sūratu l-Falaq, Sura al-Falaq, سورة الفلق, "அதிகாலை", Dawn, Daybreak) என்பது திருக்குர்ஆனின் 113வது அத்தியாயம் ஆகும்.
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.
திருக்குர்ஆனின் 113 அத்தியாயமாகத் திகழும் ஸூரத்துல் ஃபலக் (அதிகாலை) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.
பெயர்
ஸூரத்துல் ஃபலக் என்ற அரபுச் சொல்லுக்கு அதிகாலை எனப் பொருள்.
வெளி இணைப்புகள்
பகுப்பு:திருக்குர்ஆன்
வேளாண்மை வரலாறு
thumb|உழவு ஒரு நுகத்தடி கொம்பு கால்நடை பண்டைய எகிப்து. ஓவியம் இருந்து அடக்கம் சேம்பர் Sennedjem, சி. 1200 கி. மு.
வேளாண்மை வரலாறு (history of agriculture) வீட்டில் தாவரங்கள், விலங்குகள் பழக்குதலின் தோற்றம், வளர்ச்சியில் இருந்து தொடங்கியது. உலகின் பல்வேறு பகுதிகளில் வாழ்ந்த பலரும் தமது வாழ்க்கைத் தேவையின் அடிப்படையில் அவர்களது உணவு விளைச்சலை பெருக்க முற்பட்ட சூழலால் வேளாண்மை வளர்ச்சியும் கால்நடை வளர்ப்பும் இணைந்து தோன்றின.பழைய உலகிலும் புதிய உலகிலுமாக உருவாகிய பலவகை வேளாண்முறைகளைக் கையாண்ட 11 வகையான வேறுபட்ட நிலப்பகுதிகள் வேளாண்மையின் தற்சார்பான தோற்ற இடங்களாகக் கருதப்படுகின்றன.
கிமு 20,000 ஆண்டுகட்கு முன்பிருந்தே காட்டுவகைக் கூலங்கள் திரட்டி மாந்தரால் உண்ணப்பட்டுள்ளன. கிமு 9500 ஆண்டளவில் எட்டு புதிய கற்காலப் பயிர்வகைகள், அதாவது எம்மர் கோதுமை, ஐன்கார்ன் கோதுமை,  காடைக்கண்ணி, பட்டாணிகள், உளுந்துகள், கிமு 20,000 ஆண்டுகட்கு முன்பிருந்தே காட்டுவகைக் கூலங்கள் திரட்டி மாந்தரால் உண்ணப்பட்டுள்ளன. கிமு 9500 ஆண்டளவில் எட்டு புதிய கற்காலப் பயிர்வகைகள், அதாவது  எம்மர் [[கோதுமை, ஐன்கார்ன் கோதுமை, உமிநீக்கிய காடைக்கண்ணி, பட்டாணிகள், அவரைகள், துவரம் பருப்பு, கோழிப் பட்டாணிகள், ஆமணக்கு போன்றவை இலெவாந்து பகுதியில் பயிரிடப்பட்டுள்ளன. புல்லரிசி இதற்கும் முன்பே பயரிடப்பட்டுள்ளது. நெல்]] சீனாவில் கிமு 6500 இல் பயிரிடப்பட்டுள்ளது. தொடர்ந்து அங்கு பயத்தம்பருப்பும் சோயா, அசுகி அவரைகளும் பயிரிடப்பட்டன. கிமு 11,000 ஆண்டளவில் மெசபட்டோமியாவில் வீட்டுப் பன்றி  வளர்ப்பு தோன்றியுள்ளது. பின்னர் அங்கு கிமு9,000-கிமு 11,000 காலத்திடையில் செம்மறி வளர்ப்பு தோன்றியுள்ளது. புல்லரிசி இதற்கும் முன்பே பயரிடப்பட்டுள்ளது. நெல் சீனாவில் கிமு 6500 இல் பயிரிடப்பட்டுள்ளது. தொடர்ந்து அங்கு பயத்தம்பருப்பும் சோயா, அசுகிவகை அவரைகளும் பயிரிடப்பட்டன. கிமு 11,000 ஆண்டளவில் மெசபட்டோமியாவில் வீட்டுப் பன்றி  வளர்ப்பு தோன்றியுள்ளது. பின்னர் அங்கு கிமு9,000-கிமு 11,000 காலத்திடையில் செம்மறி வளர்ப்பு தோன்றியுள்ளது.மாடுகள் காட்டுவகை ஆவினத்தில் (காட்டு அவுரோக்கு) இருந்து தற்காலத் துருக்கி, பாக்கித்தானப் பகுதிகளில் கிமு 8,500 ஆண்டளவில் தோன்றியுள்ளன. கரும்பும் சில கிழங்குகளும் நியூ கினியாவில் கிமு 7,000 ஆண்டளவில் வீட்டில் வளர்க்கப்பட்டுள்ளன. சோளம் கிமு 5,000 ஆண்டளவில் ஆப்பிரிக்காவில் சாகெல் பகுதியில் வீட்டில் வளர்க்கப்பட்டுள்ளது.கிமு 8,000 முதல் கிமு 5,000 வரையிலான கால இடைவெளியில் தென் அமெரிக்காவின் ஆந்தெசு மலையில் உருளைக் கிழங்கு வீட்டில் வளர்க்கப்பட்டுள்ளது. இதோடு அப்போது அங்கே அவரையும் தென்னையும் அல்பாக்காவும் இலாமாவுடன் கினயாய பன்றியும் வளர்க்கப்பட்டுள்ளன. இதே காலத்தில் பாப்புவா நியூ கினியாவில் கலப்பின வாழைமரங்கள் பயிரிடப்பட்டுள்ளன. நட்டமெரிக்க வேளாண்மையில் காட்டுக்கோதுமையில் (தியோசிந்தே கான்கோதுமை) இருந்து கிமு 4,000 ஆண்டளவில் மக்காச்சோளம்  பயிரிடப்பட்டுள்ளது. பருத்தி கிமு3,600 ஆண்டளவில் பெரு நாட்டில் பயிரிடப்பட்டுள்ளது. ஒட்டகம் கிமு 3,000 ஆண்டளவில் வீட்டில் பழக்கப்படுத்தப்பட்டுள்ளன.
சுமேரியாவின் மெசபட்டோமியா, பண்டைய எகுபதி, இந்தியாவின் சிந்துவெளி, பண்டைய சீனா, பண்டைய கிரேக்கம் ஆகிய நாகரிகங்களில் கிமு 3300 இல் தொடங்கிய வெண்கலக் காலம் வேளாண்மையின் செறிவாக்கத்தச் சந்திக்க நேர்ந்தது. இரும்புக் காலத்திலும் தொல்பழஞ் செவ்வியல் காலத்திலும், பண்டைய உரோமக் குடியரசும் பின்னர் உரோமப் பேரரசும் விரிவாக்கம் பெற்றபோது பண்டைய நடுத்தரைக் கடல் நாடுகள் முழுவதிலும் மேற்கு ஐரோப்பாவிலும் நடைமுறையில் இருந்த வேளாண்மையில் வளர்ச்சிகளைக் கண்டு மனோரிய வேளாண்முறையை உருவாக்கி நிறுவியது. இம்முறை இடைக்காலத்து வேளாண்மையின் அடித்தளமாக அமையலானது. இடைக்காலத்தில் இசுலாமிய உலக அராபிய வேளாண்புரட்சியும் ஐரோப்பிய வேளாண்மையும் பல புதிய புதுமையாக்கங்களைக் கண்டு உருமாற்றம் பெற்றதோடு பயிர்த் தாவரங்கள் பரவி, கரும்பு, நெல், பருத்திப் பயிர்களும் ஆரஞ்சு போன்ற பழமரங்களுமமைரோப்பாவில் அல்-அந்தாலுசு ஊடாக அற்முகமாயின]. கொலம்பசின் கிபி 1492 ஆம் ஆண்டைய பயணத்துக்குப் பிறகு, புத்துலகப் பயிர்களான மக்காச்சோளம், உருளைக்கிழங்கு,  சருக்கரை வள்ளிக்கிழங்கு ஆகியன ஐரோப்பாவுக்கும் தொல்லுலகப் பயிர்களாகிய கோதுமை, காடைக்கண்ணி, நெல், நூக்கல் ஆகியனவும் குதிரை, மாடு, செம்மறியாடு, வெள்ளாடு  போன்ற கால்நடைகளும் அமெரிக்காவுக்கும் கொலம்பியப் பரிமாற்றத்தால் இடம்பெயர்ந்தன.
வெளி இணைப்புகள்
வேளாண்மை
மீனு தூவே
மீனூ தூவே (Minou Drouet, பிறப்பு 24 சூலை 1947) என அழைக்கப்படும் மேரி-நோயல் தூவே என்பவர் பிரான்சின் லா குர்சே-டி-பிரேக்னேவைச் சேர்ந்த ஒரு முன்னாள் கவிஞர், இசைக்கலைஞர், நடிகை ஆவார்.
வாழ்கை குறிப்பு
1955 ஆம் ஆண்டில் இவரது சில கவிதைகள் மற்றும் கடிதங்கள் பிரெஞ்சு எழுத்தாளர்கள் மற்றும் வெளியீட்டாளர்களின் பார்வைக்கு தனிப்பட்ட முறையில் கொண்டு சேர்க்கப்பட்டது. இந்த ஆக்கங்களின் உண்மையான ஆசிரியராக தூவேயின் தாயான கிளாட்டாக இருக்கலாம் என்று ஐயமும், சர்ச்சையும் உண்டானது. துவே தன் தாயார் இல்லாமல் சாட்சிகள் முன்னிலையில் கவிதைகளை எழுதி இந்த ஐயத்தின் பெரும்பகுதியை விரைவில் போக்கினார். பின்னர் பிரான்சின் எழுத்தாளர்கள், இசையமைப்பாளர்கள் மற்றும் இசை வெளியீட்டாளர்கள் சங்கத்தில் உறுப்பினராவதற்கான தகுதித் தேர்வில் கலந்து கொண்டார். அங்கு தனி அறையில் இவரை அமர வைத்து இரு தலைப்புளில் ஒன்றைப் பற்றி கவிதை எழுதச் சொன்னார்கள். அப்போது பாரிஸ் நகர வானம் என்ற தலைப்பில் ஒரு கவிதை எழுதினார். தூவே பியானோ மற்றும் கித்தார் ஆகியவற்றையும் கற்றார். 1950 களின் பிற்பகுதியிலும் 1960 களின் முற்பகுதியிலும், தூவே ஒரு எழுத்தாளராகவும் இசைக்கலைஞராகவும் சுற்றுப்பயணம் மேற்கொண்டார்.
பின்னர் பாடகர்-பாடலாசிரியர் மற்றும் குழந்தைகள் புதின ஆசிரியராக பொது வாழ்க்கைக்கு திரும்பினார். இவர் பெரியவர்கள் படிக்கதக்கக்க ஒரு புதினத்தை  எழுதினார்; ஆங்கில மொழிபெயர்ப்பில் அதன் பெயர் டொனாடெல்லா. 1966 ஆம் ஆண்டில் இவரது பாட்டி நோய்வாய்ப்பட்ட பிறகு, தூவே இரண்டு ஆண்டுகள் செவிலியாக பணியாற்றினார். அப்போது வெளியுலக தொடர்பைக் குறைத்துக் கொண்டார்.
இறுதியில், ட்ரூயட் லா குர்சே-டி-பிரெட்டேக்னில் உள்ள தனது குழந்தைப் பருவ வீட்டிற்குத் திரும்பினார். அவர் இப்போது தனது கணவர் ஜீன்-பால் லு கானுவுடன் வசித்து வருகிறார். மேலும் 1993 இல் Ma vérité (எனது உண்மை) என்ற சிறிய சுயசரிதையை வெளியிட்டார். பின்னர் மீண்டும் வெளியுலக வாழ்வில் இருந்து ஒதுங்கிக்கொண்டார்.
குறிப்புகள்
பகுப்பு:1947 பிறப்புகள் பகுப்பு:வாழும் நபர்கள் பகுப்பு:பிரெஞ்சுக் கவிஞர்கள்
புரோப்பியோநைட்ரைல்
புரோப்பியோநைட்ரைல் (Propionitrile) என்பது எத்தில் சயனைடு மற்றும் புரோப்பேநைட்ரைல் என்றும் அழைக்கப்படுகிறது. CH3CH2CN என்ற மூலக்கூற்று வாய்ப்பாடுடன் காணப்படும் இக்கரிமச் சேர்மம் ஓர் எளிய அலிஃபாட்டிக் நைட்ரைல் ஆகும். நிறமற்றதாகக் காணப்படும் புரோப்பியோநைட்ரைல் நீரில் கரையக்கூடிய திரவமாக உள்ளது. பல கரிமச் சேர்மங்களைத் தயாரிப்பதற்கு முன்னோடியாக இருக்கும் இச்சேர்மம் ஒரு கரைப்பானாகப் பயன்படுத்தப்படுகிறது .
தயாரிப்பு
அக்ரைலோநைட்ரைலை ஐதரசனேற்றம் செய்து தொழிற்சாலைகளில் பெருமளவில் புரோப்பியோநைட்ரைல் தயாரிக்கப்படுகிறது. புரோப்பனாலை அமோக்சினேற்றம் செய்தும் இதைத் தயாரிக்கிறார்கள். புரோப்பனாலுக்கு பதிலாக புரோப்பியனால்டிகைடும் இவ்வினையில் பயன்படுத்தலாம்.:
அக்ரோநைட்ரைலை, அடிப்போநைட்ரைலாக்கும் வினைகளில் உடன் விளைபொருளாக புரோப்பியோநைட்ரைல் உண்டாகிறது.
புரோப்பியோனமைடை நீர்நீக்கம் செய்தல், அல்லது அக்ரைலோ நைட்ரைலை வினையூக்கி முன்னிலையில் ஒடுக்கம் செய்தல் அல்லது எத்தில் சல்பேட்டு மற்றும் பொட்டாசியம் சயனைடை காய்ச்சி வடித்தல் போன்ற முறைகளில் ஆய்வகங்களில் புரோப்பியோநைட்ரைல் தயாரிக்கப்படுகிறது.
பயன்கள்
அசிட்டோநைட்ரைலைப் போலவே புரோப்பியோநைட்ரைலும் ஒரு கரைப்பானாக ஆனால் சற்று அதிகமான கொதிநிலையைக் கொண்ட கரைப்பானாக விளங்குகிறது. புரோப்பைல் அமீன்களை ஐதரசனேற்றம் செய்யும் முன்னோடிச் சேர்மமாகவும் இது இருக்கிறது. அவுபென்-ஒய்சிஃசு வினையில் புளோபுரோப்பியோன் மருந்து தயாரிப்பில் சி-3 வகை கட்டுறுப்புத் தொகுதியாக இருக்கிறது.
முன்பாதுகாப்பு
நச்சுத்தன்மை உள்ள ஒரு கரிமச் சேர்மமாக புரோப்பியோநைட்ரைல் இருக்கிறது. ஆனால் எலிகளைக் கொல்லும் எல்டி50 அளவு 230 மி.கி/கி.கி என்ற அளவில் சற்று வலிமை குறைந்த, நச்சாக இருக்கிறது. வளர்சிதை மாற்றத்தில் புரோப்பியோநைட்ரைல், சயனைடை வெளிவிடுவதால், சினைப்பருவ குறைபாடுகளுக்கான காரணியாக உள்ளது. தெற்கு கரோலினாவில் உள்ள கலாமா (வேகா) தொழிற்சாலையில் அக்ரோநைட்ரைலில் இருந்து நிக்கல் வினையூக்கி முன்னிலையில் புரோப்பியோநைட்ரைல் தயாரிக்கையில் 1979 ஆம் ஆண்டில் ஒரு வெடிவிபத்தும் நிகழ்ந்திருக்கிறது. தெற்கு கரோலினாவில் உள்ள இத்தளம் தற்பொழுது தூய்மைப் படுத்த வேண்டிய அதிமுக்கியத் தளமாக முக்கியத்துவத்துடன் கவனிக்கப்படுகிறது
வெளி இணைப்புகள்
பகுப்பு:நைட்ரைல்கள் பகுப்பு:கரைப்பான்கள்
அனுராதபுரம் விமான நிலையம்
அனுராதபுர நகரில் இருந்து 2.5 NM தூரத்தில் தென்கிழக்குத் திசையில் இது அமைந்துள்ளது. இவ்விமான நிலையம் 99 m எனும் உயரத்தில் அமைந்துள்ளது. இதன் ஓடுபாதைத் தூரம் 1630x46 m ஆகும்.
வெளி இணைப்புகள்
பகுப்பு:இலங்கை வானூர்தி நிலையங்கள்
பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
இந்தியத் துணைக்கண்டத்தில் பிரித்தானியர் ஆட்சி நடைபெற்ற போது அங்கு நிகழ்ந்த பஞ்சங்கள் காலவரிசைப்படி இக்கட்டுரையில் பட்டியலிடப்பட்டுள்ளன. பிரித்தானியர் ஆட்சி காலம் 1765 முதல் 1947 வரை எனக் கொள்ளப்பட்டுள்ளது. இதில் பிரித்தானிய கிழக்கிந்திய நிறுவனம் இந்தியாவை ஆண்ட 1765-1857 காலகட்டம் கம்பெனி ஆட்சி எனப்படுகிறது. பிரித்தானியப் பேரரசு நேரடியாக இந்தியாவை ஆண்ட 1857-1947 காலகட்டம் பிரித்தானிய ஆட்சி எனப்படுகிறது.
சாரதா மேத்தா
சாரதா மேத்தா (Sharda Mehta) (1882 சூன் 26 - 1970 நவம்பர் 13) இவர் ஓர் இந்திய சமூக சேவகரும், பெண்கள் கல்வியின் ஆதரவாளரும் மற்றும் குசராத்தி எழுத்தாளரும் ஆவார். சமூக சீர்திருத்தவாதிகளின் குடும்பத்தில் பிறந்த இவர், நவீன குசராத் மாநிலத்தில் முதல் இரண்டு பெண் பட்டதாரிகளில் ஒருவராக இருந்தார். இவர் பெண்கள் கல்வி மற்றும் பெண்கள் நலனுக்காக நிறுவனங்களை நிறுவினார். இவர் பல கட்டுரைகள் மற்றும் ஒரு சுயசரிதை மற்றும் சில படைப்புகளை மொழிபெயர்த்துள்ளார்.
ஆரம்பகால வாழ்க்கை மற்றும் குடும்பம்
இவர் தனது ஆரம்பக் கல்வியை ராவ்பகதூர் மகன்பாய் பெண்கள் உயர்நிலைப் பள்ளியில் பெற்றார். பின்னர் இவர் மகாலட்சுமி ஆசிரியர் பயிற்சி கல்லூரியில் ஆங்கில-வடமொழி வகுப்புகளில் சேர்ந்தார். மேலும் 1897 இல் மெட்ரிகுலேசனை முடித்தார். 1901 ஆம் ஆண்டில் குசராத் கல்லூரியில் தர்க்க சாஸ்திரம் மற்றும் தார்மீக தத்துவத்தில் தனது இளங்கலைப் பட்டத்தைப் பெற்றார். இவரும் இவரது மூத்த சகோதரி வித்யாகவுரி நிலகாந்தும் குசராத்தின் முதல் இரண்டு பெண் பட்டதாரிகள் ஆவர்.
இவர் 1898 இல் தன்னைவிட நான்கு ஆண்டுகள் மூத்தவரான சுமந்த் மேத்தா என்பவரை மணந்தார். சுமந்த் அப்போது மருத்துவ மாணவராக இருந்தார். பின்னர் சுமந்த் பரோடா மாநிலத்தின் கெய்க்வாட்டின் தனிப்பட்ட மருத்துவராகவும் சமூக சேவையாளராகவும் பணியாற்றினார்.
சமூகப் பணி
மேத்தா சமூக சீர்திருத்தங்களுக்காக பணியாற்றினார். மேலும் கல்வி, பெண்கள் அதிகாரம், சாதி கட்டுப்பாடுகளின் எதிர்ப்பு, தீண்டாமை ஒழிப்பு மற்றும் இந்திய சுதந்திரத்தை ஆதரித்தார். மகாத்மா காந்தியால் இவர் செல்வாக்கு பெற்றார். 1906 முதல், இவர் சுதேசி (உள்நாட்டு) பொருட்கள் மற்றும் காதி ஆடைகளை ஊக்குவித்தார். இவர் 1917 இல் ஒப்பந்தம் செய்யப்பட்ட அடிமைத்தனத்திற்கு (கிர்மித்யாஸ்) எதிராக ஒரு போராட்டத்தை ஏற்பாடு செய்தார். 1919 இல் நவஜீவன் அறக்கட்டளை என்ற இதழை வெளியிடுவதில் இந்தூலால் யாக்னிக் என்பவருக்கு உதவினார்.
1928 இல் அகமதாபாத்தில் நடைபெற்ற குசராத் உழவர் மாநாட்டு நிகழ்ச்சியில் பங்கேற்றார். பர்தோலி சத்தியாக்கிரகத்தின் தீர்வுக்கான பிரதிநிதியின் உறுப்பினராக பம்பாய் ஆளுநரை சந்தித்தார். 1929 ஆம் ஆண்டில், அகமதாபாத்தில் உள்ள துணி ஆலைகளில் தொழிலாளர் நிலைமைகள் குறித்து தொழிலாளர் தொடர்பான ராயல் கமிஷன் முன் இவர் முன்வைத்தார். 1930இல் ஒத்துழையாமை இயக்கத்தின் போது இவர் மதுபானக் கடைகளுக்கு முன்னால் மறியல் செய்தார். 1931 ஆம் ஆண்டில், இவர் ஒரு காதி கடையை நிறுவி, அகமதாபாத்தின் செர்தா அருகே தனது கணவரின் ஆசிரமத்தில் பணிபுரிந்தார். 1934 ஆம் ஆண்டில்,இவர் அப்னா கர் நி துகான் என்ற கூட்டுறவு கடையை நிறுவினார்.
இந்த ஆண்டுகளில் அகமதாபாத், பரோடா மற்றும் மும்பையில் உள்ள பல கல்வி மற்றும் பெண்கள் நல நிறுவனங்களுடன் மேத்தா தொடர்பு கொண்டிருந்தார். அத்துடன் பரோடா மக்கள் சங்க உறுப்பினராகவும் இருந்தார். இவர் 1931 முதல் 1935 வரை அகமதாபாத் நகராட்சியில் உறுப்பினராக இருந்தார். 1934 ஆம் ஆண்டில், பெண்கள் நலனுக்காக ஜோதி சங்கத்தை நிறுவினார்.
இவர் பெண்கள் கல்வியின் ஆதரவாளராக இருந்தார். அகமதாபாத்தில் வனிதா விசாரம் மகிளா வித்யாலயாவை நிறுவினார். இவர் கார்வே, சிறீமதி நாதிபாய் தாமோதர் தாக்கர்சி மகளிர் பல்கலைக்கழகத்துடன் இணைந்த ஒரு கல்லூரியையும் நிறுவினார்.
இலக்கிய வாழ்க்கை
மேத்தா இந்து நூல்கள், சமசுகிருத இலக்கியங்கள் மற்றும் அரவிந்தர், சுக்லால் சங்க்வி, மற்றும் சர்வபள்ளி இராதாகிருஷ்ணன் ஆகியோரின் படைப்புகளால் ஆழ்ந்த தாக்கத்தை கொண்டிருந்தார்.
1938 ஆம் ஆண்டில், இவர் தனது சுயசரிதையை எழுதினார். அதில் தனது பொது வாழ்க்கை மற்றும் ஜீவன்சம்பரனாவில் பெண்கள் கல்விக்கான தனது முயற்சிகள் பற்றி (நினைவூட்டல்கள்: சாரதாபென் மேத்தாவின் நினைவுகள்) ஆகியவை அடங்கியிருந்தது. இந்தப் பணி 1882 முதல் 1937 வரையிலான காலத்தை உள்ளடக்கியது. மேலும் சமூக, வரலாற்று மற்றும் அரசியல் நிலைமை மற்றும் பெண்களின் விழிப்புணர்வு ஆகியவற்றையும் உள்ளடக்கியது.
தனது சகோதரியுடன், மேத்தா இமேஷ் சுந்தர் தத்தின் பெங்காலி புதினமான சன்சார் (தி லேக் ஆஃப் பாம்ஸ், 1902) என்பதை சுதாசினி (1907) என்று மொழிபெயர்த்தார். மேலும்பரோடாவின் மகாராணியின் (இரண்டாம் சிம்னாபாய்) இந்திய வாழ்க்கையில் பெண்கள் நிலை (1911) என்ற நூலை இந்துஸ்தான்மா ஸ்த்ரீயு சமாஜிக் சதான் அல்லது இந்துஸ்தன்னா சமாஜிக் ஜீவன்மா ஸ்த்ரீனு சதான் (1915) என்ற பெயரில் மொழி பெயர்த்தார். சாத்தே அன்னபாவின் நூலையும் 'வர்ணனே காந்தே' என்றப் பெயரில் மொழிபெயர்த்தார்.
இறப்பு
இவர் 1970 நவம்பர் 13, அன்று வல்லப் வித்யாநகரில் இறந்தார்.
மேற்கோள்கள்
பகுப்பு:காந்தியவாதிகள் பகுப்பு:இந்தியாவில் மகளிர் கல்வி பகுப்பு:இந்திய சமூகசேவகர்கள் பகுப்பு:இந்திய மொழிபெயர்ப்பாளர்கள் பகுப்பு:இந்திய சமுதாய மறுமலர்ச்சியாளர்கள் பகுப்பு:1970 இறப்புகள் பகுப்பு:1882 பிறப்புகள்
குறுக்கம் (இலக்கணம்)
தமிழ் இலக்கணத்தில், ஓர் எழுத்து தனக்கு உரிய மாத்திரை அளவில் இருந்து குறைந்து ஒலிக்கப்பெறுவது குறுக்கம் எனப்படும்.
மேற்கோள்கள்
பகுப்பு:எழுத்திலக்கணம்
பிஜாப்பூர்
பீஜாப்பூர் என்பது கர்நாடகத்தில் பீஜாப்பூர் மாவட்டத்திற்கு உட்பட்ட நகரம். இம்மாவட்டத்தின் தலைநகரம் இதுவே. மேலைச் சாளுக்கியர்களால் 10 ஆம் நூற்றாண்டில் இந்த நகரம் நிர்மாணிக்கப்பட்டது. பின்னர், இது தில்லி சுல்தானகத்திற்கும், பாமினி சுல்தானகத்தின் ஆட்சிக்கும் உட்பட்டிருந்தது. தக்கானத்து சுல்தானகங்களில் ஒன்றான, பிஜாப்பூர் சுல்தானகத்தின் தலைமையிடம் பிஜாப்பூர் நகரம் ஆகும். பிஜாப்பூர் சுல்தான் அடில் ஷா காலத்தில் பிஜப்பூர் கோட்டை கட்டப்பட்டது.
இணைப்புகள்
பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:பிஜாப்பூர் மாவட்டம் பகுப்பு:கர்நாடகத்தில் சுற்றுலாத் துறை
நிகர ஏற்றுமதி அடிப்படையில் நாடுகளின் பட்டியல்
இது ஒரு நிகர ஏற்றுமதி அடிப்படையில் நாடுகளின் பட்டியல் ஆகும்.
தரவு - உலக வணிக அமைப்பு
உலக வணிக அமைப்பின் தரவு அடிப்படையில் அமைந்த பாரிய ஏற்றுமதி, இறக்குமதி செய்யும் நாடுகளின் பட்டியல்.
தரவு - த வேர்ல்டு ஃபக்ட்புக்
த வேர்ல்டு ஃபக்ட்புக் தரவு அடிப்படையில் அமைந்த ஏற்றுமதி செய்யும் நாடுகளின் பட்டியல்.
இவற்றையும் பார்க்க
பகுப்பு:வணிகம் தொடர்பான பட்டியல்கள்
தேன்குழல்
தேன்குழல் தமிழர் திருவிழாக்களின்போது செய்யப்படும் இனிப்புப் பலகாரம் ஆகும். முறுக்கு போன்றே தோற்றம் கொண்டது. இது அரிசி மாவு, உளுந்து மாவு ஆகியவற்றைக் கலந்து, முறுக்கு அச்சில் பிழிந்து எண்ணெயில் பொரித்தெடுக்கப்படும். பின்னர் இனிப்புப் பாகில் ஊறவைத்து உண்ணப்படும்.
மேற்கோள்கள்
பகுப்பு:தமிழர் உணவுகள் பகுப்பு:சிற்றுண்டிகள்
ப. பத்மா தேவி
'''ப. பத்மா தேவி''' மலேசியாவில் எழுத்தாளர்களுள் ஒருவராவார். மாதவி கண்ணன் எனும் புனைபெயரில் அறியப்பட்டவர். செபெராங் பிறை எழுத்தாளர் வாசகர் இயக்கத்தின் துணைத் தலைவி, பினாங்கு எழுத்தாளர் சங்கத்தில் செயலவை உறுப்பினர், கணக்காய்வாளர்.
எழுத்துத் துறை ஈடுபாடு
1965 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், நெடுங்கதை, வானொலி நாடகங்கள், நகைச்சுவைச் சித்திரங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
பரிசில்களும், விருதுகளும்
தமது எழுத்துக்களுக்குப் பல பரிசுகள் பெற்றுள்ளார்.
உசாத்துணை
பகுப்பு:மலேசியத் தமிழ் எழுத்தாளர்கள்
பச்சவுர் மாடு
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
வாதிராஜ தீர்த்தர்
வாதிராஜ தீர்த்தர் (Vadiraja Tirtha ) (c. 1480 - c.  1600) இவர் ஓர் துவைதத் தத்துவஞானியும், கவிஞரும் ஆன்மீகவாதியுமாவார். இவரது காலத்தின் ஒரு பன்மொழிப் புலமை கொண்டவரான் இவர், மத்துவ இறையியல் மற்றும் தத்துவங்கள் குறித்து பல படைப்புகளை எழுதினார். கூடுதலாக, இவர் ஏராளமான கவிதைகளையும் இயற்றினார். சோதே மடத்தின் தலைவராக, உடுப்பியில் உள்ள கோயில் வளாகத்தை புதுப்பித்து, பரியாய வழிபாட்டு முறையை நிறுவினார். மத்துவரின் படைப்புகளில் உத்வேகம் கொண்டு கன்னடத்திற்கு மொழிபெயர்த்ததன் மூலம் அக்கால கன்னட இலக்கியங்களை வளப்படுத்திய பெருமையும் இவருக்கு உண்டு. மேலும், ஹரிதாச பக்தி இயக்கத்திற்கும் பங்களிப்பு செய்தார். இவரது படைப்புகள் அவற்றின் கவிதை செழிப்பு, கூர்மையான அறிவு மற்றும் நகைச்சுவை ஆகியவற்றால் வகைப்படுத்தப்படுகின்றன.
வாழ்க்கை
உடுப்பி மாவட்டம், குந்தாபுரா பகுதியில் உள்ள அவினகரே என்ற கிராமத்தில் பூவராகனாக இவர் பிறந்தார். இவர் தனது 8 வயதில் துறவியாக நியமிக்கப்பட்டு, வித்யநிதி தீர்த்தரின் பராமரிப்பில் வைக்கப்பட்டார். பின்னர் வாகீச தீர்த்தரின் மேற்பார்வையில் தனது கல்வியை கற்றார்.
1512 ஆம் ஆண்டில், இவர் இருபதாண்டுகள் நீடித்த இந்தியாவில் யாத்திரைக்கான தனது மகத்தான சுற்றுப்பயணத்தைத் தொடங்கினார். அதன் விவரங்களை இவர் தனது பயணக் குறிப்பை தீர்த்த பிரபந்தம் என்ற தலைப்பில் பதிவு செய்தார். இறந்தவர்களின் உயிர்த்தெழுதல் மற்றும் பேய்களின் பேயோட்டுதல் போன்ற பல பயணங்களில் பல அற்புதங்கள் கூறப்பட்டுள்ளன.
இவர் உடுப்பிக் கோயிலை மறுசீரமைத்து, கோயிலைச் சுற்றி எட்டு மடங்களை நிறுவினார். இவர் ஆரம்பித்த கோயில் வழிபாட்டு சீர்திருத்தங்கள் இன்றுவரை நீடிக்கின்றன. 120 வருட வாழ்க்கை பாரம்பரியமாக அவருக்கு கூறப்படுகிறது, இந்த கூற்றின் உண்மைத்தன்மை கேள்விக்குள்ளாக்கப்பட்டாலும், வராற்றாசிரியர் சர்மா குறிப்பிடுகையில், "இவர் (வாதிராஜர்) சோதேவில் உள்ள மடத்தின் தலைவராக நீண்ட காலம் வாழ்ந்தார் என்பதில் சந்தேகம் இல்லை, இவர் தன்னை பல ஆண்டுகளாக நிறுவிக் கொண்டார்". இவரது பிருந்தாவனம் சோதேயில் இருக்கிறது.
மரபு
இவர் தாச சாகித்யத்திற்கு பங்களித்தார். அயவதானா என்ற பெயரில் பல கவிதைகளை எழுதினார். யுக்திமாலிகா எனற படைப்பு இவரது மகத்தான பணியாக பரவலாகக் கருதப்படுகிறது. சர்மா குறிப்பிடுகிறார், "இந்தப்பணியானது புத்துணர்ச்சியுடனும் அணுகுமுறை மற்றும் யோசனைகளின் அசல் தன்மையுடனும் உள்ளது".. இவர் பல கவிதைகளையும் இயற்றினார். அவற்றில் குறிப்பிடத்தக்கவை இருக்மிணி விஜயம் என்ற தலைப்பில் 90 கான்டோக்களின் காவியக் கவிதை.
குறிப்பிடத்தக்க படைப்புகள்
ஒரு சிறந்த எழுத்தாளரான இவர், அறுபதுக்கும் மேற்பட்ட படைப்புகளுக்கு பெருமை சேர்த்துள்ளார். குறுகிய பாடல்கள் மற்றும் காவியக் கவிதைகள் முதல் துவைதத் தத்துவங்களை சிக்கல்களைப் பற்றிய சுருக்கமான அறிவார்ந்த படைப்புகள் வரை இவரது சாயல் வேறுபட்டது. இவரது பல சுயாதீன படைப்புகள் அத்வைதத்தில் மட்டுமல்லாமல், பௌத்தம் மற்றும் குறிப்பாக சமண மதம் போன்ற 16 ஆம் நூற்றாண்டில் தென் கன்னட பிராந்தியத்தில் செழித்தோங்கிய மரபுவழியல்லாத பள்ளிகளாகும்.
வெளி இணைப்புகள்
பகுப்பு:துளு மக்கள் பகுப்பு:கன்னட இலக்கியங்கள் பகுப்பு:கர்நாடக வரலாறு பகுப்பு:இந்து சமயப் பெரியார்கள் பகுப்பு:இந்து சமயப் பிரிவுகள் பகுப்பு:வைணவ சமயம் பகுப்பு:வைணவ அடியார்கள் பகுப்பு:பக்தி இயக்கம் பகுப்பு:16-ஆம் நூற்றாண்டு நபர்கள்
ஒளிசார்வண்ண வில்லை
ஒளிசார்வண்ண வில்லை (photochromic lens) அல்லது ஒளிசார்வண்ணக் கண்ணாடி என்பது ஓர் ஒளியியல் வில்லை ஆகும், இது போதுமான அளவு அதிக அதிர்வெண் கொண்ட, பொதுவாக புற ஊதாக் கதிர்வீச்சின், ஒளியின் வெளிப்பாட்டின் போது கருமையாகிறது. செயல்படுத்தும் ஒளி இல்லாத நிலையில், இவை அவற்றின் தெளிவான நிலைக்குத் திரும்புகின்றன. ஒளிசார் வண்ண வில்லைகள் பொதுவாக கண்ணாடி, பாலிகார்பனேட்டு அல்லது வேறு நெகிழிகளால் செய்யப்படலாம். அவை முக்கியமாக வெளிச்சமான சூரிய ஒளியில் மூக்குக் கண்ணாடிகளில் பயன்படுத்தப்படுகின்றன, ஆனால் தெளிவான, அல்லது மிகவும் அரிதாக, குறைந்த சுற்றுப்புற ஒளி நிலைகளில் இலேசாக நிறமிடப்படுகின்றன. பிரகாசமான ஒளியை வெளிப்படுத்திய ஒரு நிமிடத்திற்குள் அவை கணிசமாக கருமையாகின்றன, ஆனாலும் தெளிவான நிலைக்குத் திரும்ப சிறிது நேரம் ஆகும்.
ஒரு வகையான தொழில்நுட்பத்தில், ஒளிசார்வண்ணக் கண்ணாடிகளில் வெள்ளி குளோரைடு அல்லது வேறொரு வெள்ளி ஏலைடின் மூலக்கூறுகள் பதிக்கப்பட்டுள்ளன. அவை குறிப்பிடத்தக்க புறவூதாக் கூறுகள் இல்லாமல் புலப்படும் ஒளிக்கு ஒளிபுகு தன்மையைக் கொண்டிருக்கும், இத்தன்மை செயற்கை விளக்குகளுக்கு இயல்பானது. மற்றொரு வகையான தொழில்நுட்பத்தில், கரிம ஒளிசார்வண்ண மூலக்கூறுகள், நேரடி சூரிய ஒளியில் உள்ள புறவூதாக் கதிர்களுக்கு வெளிப்படும் போது, ​​ஒரு வேதி செயல்முறைக்கு உட்பட்டு, அவை வடிவத்தை மாற்றுவதற்கும், புலப்படும் ஒளியின் குறிப்பிடத்தக்க சதவீதத்தை உறிஞ்சுவதற்கும் காரணமாகின்றன, அதாவது அவை கருமையாகின்றன. இந்த செயல்முறைகள் மீளக்கூடியவை; UV கதிர்களின் வலுவான மூலங்களிலிருந்து வில்லை அகற்றப்பட்டவுடன், ஒளிசார்வண்ணக் கலவைகள் அவற்றின் வெளிப்படையான நிலைக்குத் திரும்புகின்றன.
கண்டுபிடிப்பு
'கார்னிங் கிளாஸ் ஒர்க்ஸ்' நிறுவனத்தைச் சேர்ந்த இசுட்டான்லி டொனால்டு இசுட்டூக்கி என்பவர் 60களில் உருவாக்கிய கண்ணாடி செய்முறை இது. இவருடைய இந்த கண்டுபிடிப்புக்காக அமெரிக்க தேசிய தொழில்நுட்ப பதக்கம் 1986ம் ஆண்டு வழங்கப்பட்டது.
இயங்குமுறை
இந்த வில்லைகளின் கண்ணாடிகள், ஒரு கண்ணாடி வினைவேதிமத்தில் நுண்பளிங்குருவமான வெள்ளி ஏலைடுகளை (பொதுவாக சில்வர் குளோரைடு) உட்பொதிப்பதன் மூலம் அவற்றின் ஒளிசார்வண்ணப் பண்புகளை அடைகிறது. நெகிழி ஒளிசார்வண்ண வில்லைகள், மீளக்கூடிய கருமையாக்கும் விளைவை அடைய ஆக்சசின்கள், நாப்தோபிரான்கள் போன்ற கரிம ஒளிச்சேர்க்கை மூலக்கூறுகளைப் பயன்படுத்துகின்றன. இந்த வில்லைகள் சூரிய ஒளியில் இருக்கும் புறஊதா ஒளியில் வெளிப்படும் போது கருமையாகின்றன, ஆனால் செயற்கை ஒளியில் இவ்விளைவு ஏற்படாது. புறவூதா-A ஒளியின் (320-400 nm அலைநீளங்கள்) முன்னிலையில், கண்ணாடியிலிருந்து இலத்திரன்கள் நிறமற்ற வெள்ளி அயனிகளுடன் இணைந்து அடிப்படை வெள்ளியை உருவாக்குகின்றன. மூலப்பொருள் வெள்ளி கண்ணுக்குப் புலப்படும் என்பதால், வில்லைகள் கருமையாகத் தோன்றும்.
சூரிய ஒளி இல்லாத நிழலில், இந்த எதிர்வினை தலைகீழாக உள்ளது. வெள்ளி அதன் மூல அயனி நிலைக்குத் திரும்புகிறது, இதனால் வில்லைகள் தெளிவடைகின்றன.
ஒளிசார்வண்ணப் பொருள் கண்ணாடி அடி மூலக்கூறில் சிதறடிக்கப்படுவதால், இருட்டடிப்பு அளவு கண்ணாடியின் தடிப்பைப் பொறுத்தது. இது தடிப்பு மாறுபடும் பரிந்துரைக்கப்பட்ட கண்ணாடிகளில் சிக்கல்களை ஏற்படுத்துகிறது. நெகிழி வில்லைகள் மூலம், பொருள் பொதுவாக நெகிழியின் மேற்பரப்பு அடுக்கில் 150 µm வரை ஒரே மாதிரியான தடிமனில் பதிக்கப்படுகிறது.
வெளி இணைப்புகள்
பகுப்பு:வில்லைகள்
சப்பாரப்படவு
சப்பாரப்படவு என்பது கேரளத்தின் கண்ணூர் மாவட்டத்திற்கு உட்பட்ட  தளிப்பறம்பு வட்டத்தில் உள்ள ஒரு ஊராட்சி ஆகும். இது தளிப்பறம்பு மண்டலத்திற்கு உட்பட்டது. இது கூவேரி, தமிரி, வெள்ளாடு ஆகிய ஊர்களைக் கொண்டது. வடக்கில் ஆலக்கோடும், கிழக்கில்  நடுவில்லும், தெற்கில்  குறுமாத்தூரும்‍,  பரியாரமும், மேற்கில்  பரியாரமும்,  கடன்னப்பள்ளி-பாணப்புழையும்,  எரமம்-கூற்றூரும் அமைந்துள்ளன. .
சான்றுகள்
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
இல்லறமே நல்லறம்
இல்லறமே நல்லறம் 1958 ஆம் ஆண்டு வெளிவந்த தமிழ்த் திரைப்படமாகும். பி. புல்லையா இயக்கத்தில் வெளிவந்த இத்திரைப்படத்தில் ஜெமினி கணேசன், நாகைய்யா மற்றும் பலரும் நடித்திருந்தனர்.
ஆற்றல் மட்டம்
ஓர் அணுவை எடுத்துக் கொண்டால், அணுக்கருவைச் சுற்றி இலத்திரன்கள் சுற்றி வருகின்றன. ஆனாலும், இலத்திரன்கள் தாம் சுற்றி வரும் ஒழுக்கைத் தாமே தேர்ந்தெடுக்க முடியாது. இவை ஒரு குறிப்பிட்ட ஆற்றலைக் கொண்ட ஒழுக்கிற்கு மட்டுப்படுத்தப்பட்டிருக்கும். ஒவ்வோர் ஒழுக்கும் வெவ்வேறு ஆற்றல் மட்டங்களை (energy levels) ஐக் கொண்டிருக்கும். இலத்திரன்கள் பல கூண்டுகளில் (Shells) அல்லது பல நிலைத்த ஆற்றல் மட்டங்களில் அணுக்கருவைச் சுற்றி சுற்றி வருகின்றன.
இலத்திரன் மட்டத் தாவல்கள்
ஒரு மட்டத்திலிருந்து பிறிதொரு மட்டத்திற்கு இலத்திரன் தாவும் போது ஆற்றலை உமிழவோ அல்லது ஆற்றலை ஏற்கவோ செய்கின்றன. இந்த ஆற்றலின் அளவு hν = E1~ E2 என்று கொடுக்கப்படும். இவ்வாற்றல் ஒரு மின்காந்த ஒளியணுவாக (photon) வெளிப்படும். இதன் அதிர்வெண்
ν = E1~E2/h
என்று கொடுக்கப்படும். இங்கு h என்பது பிளாங்கின் மாறிலி ஆகும்.
பகுப்பு:அணு இயற்பியல் பகுப்பு:நிறமாலையியல் பகுப்பு:வேதியப் பண்புகள்
ஊசி பாறை காட்சி முனை
ஊசி பாறை காட்சி முனை (Needle Rock View Point) என்பது தமிழ்நாட்டின் நீலகிரி மாவட்டத்தில் கூடலூர் என்னும் ஊரிலூள்ள ஒரு சுற்றுலாத்தலம் ஆகும். கூடலூர் மேற்கு ஊட்டியின் 51 கிலோமீட்டர் தொலைவில் அமைந்துள்ளது. ஊசி பாறை காட்சி முனை கூடலூரில் இருந்து 8 கிலோமீட்டர் தொலைவில் கூடலூர் - ஊட்டி தேசிய நெடுஞ்சாலை -67 இல் அமைந்துள்ளது. இக் காட்சி முனை 360 டிகிரி பார்வை அளிக்கக்கூடியது. இந்த காட்சி முனை ஊசி மாலை என்றும் அழைக்கப்படுகிறது. அதன் கூம்பு வடிவத்திலிருந்து ஊசி மாலை என்ற பெயர் வழங்கப்பட்டது. ஊசி மாலை என்ற பெயர் தமிழ் மொழியிலிருந்து அளிக்கப்பட்டது. ஊசி என்பது கூர்மையான முனையைக் குறிக்கும், மாலை என்பது மலையைக் குறிக்கும்.
மேலும் பார்க்கவேண்டியவை
முதுமலை தேசியப் பூங்கா கூடலூர் பைக்காரா ஆறு
மேற்கோள்கள்
பகுப்பு:நீலகிரி மாவட்ட சுற்றுலாத் தலங்கள்
முடிச் சீராக்கி
முடிச் சீராக்கி (Hair conditioner) என்பது முடியின் அமைப்பினையும், தோற்றத்தினையும் மாற்றும் முடி பராமரிப்பு தயாரிப்பு ஆகும். முடிச் சீராக்கி பாகு நிலையிலுள்ள ஒரு திரவம், அது முடிக்கு ஒத்தடம் கொடுக்க பயன்படுகிறது. பொதுவாக சிகைக் கழுவியினால் முடியை கழுவிய பிறகே முடிச் சீராக்கி உபயோகப்படுத்தபடுகிறது. முடிச் சீராக்கி முடியினை மென்மையாகவும், பளபளப்பானதாகவும் மாற்றுகிறது. முடிச் சீராக்கி ஈரப்படுத்தி(moisturizer), எண்ணெய்கள் மற்றும் வெப்பத் திரை(sun screen) உட்பட பல்வேறு மூலப்பொருட்களால் ஆனது.
சிகைக் கழுவி பயன்படுத்தி முடியைக் கழுவுவதால், முடியிலிருந்த அழுக்குகள் மட்டுமின்றி மயிரடிச்சுரப்புகளும் நீக்கப்படுகின்றன. முடிச் சீராக்கியானது உயிர்ச்சத்துக்கள், புரதம், பழச்சாறுகள் கொண்டு தயாரிக்கப்படுவதால் அது முடிக்குத் தேவையான பளபளப்பு, உறுதி மற்றும் ஊட்டத்தினையும் கொடுக்கிறது. முடிச் சீராக்கி பயன்படுத்துவதால் முடி அலங்காரத்தினை அவரவர் விருப்பபடி எளிதாக மாற்றியமைக்கலாம்.
பழங்காலத்திலிருந்தே தேங்காய் எண்ணெய் போன்றவைகள் இயற்கை முடிச் சீராக்கியாக பயன்படுகிறது.
வெளிப்புற இணைப்புகள்
பகுப்பு:ஒப்பனைப் பொருட்கள்
இரட்டை முற்றுகை
சதுரங்கத்தில், இரட்டை முற்றுகை (double check) என்பது இராசாவுக்கு இரு காய்களால் ஒரே நேரத்தில் முற்றுகை இடப்படும் நிலையாகும். சதுரங்கக் குறிமுறையில் பெரும்பாலும் முற்றுகையைப் போலவே ("+") அடையாளப்படுத்தப்பட்டாலும், சிலவேளைகளில் "++" குறியீட்டைப் பயன்படுத்தியும் குறிக்கப்படும். (எப்படியாயினும், "++" ஆனது சிலவேளைகளில் இறுதி முற்றுகையைக் குறிக்கவும் பயன்படுகிறது ). இரட்டை முற்றுகை தாக்குதல் நிகழ்வதற்குமுன் இரு காய்களில் ஒன்று மறைந்த நிலையில் இருக்கும்.
மேற்கோள்கள்
பகுப்பு:சதுரங்க சொல்லாட்சி
பைன் பீச், நியூ செர்சி
பைன் பீச் (Pine Beach) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 0.62 சதுர கிலோ மீற்றர் பரப்பளவைக் கொண்டுள்ளது. இதில் 0.61 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.00 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 2127 ஆகும். பைன் பீச் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 3465.4 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
தரகம்பட்டி பகவதியம்மன் கோயில்
தரகம்பட்டி பகவதியம்மன் கோயில் தமிழ்நாட்டில் கரூர் மாவட்டம், தரகம்பட்டி என்னும் ஊரில் அமைந்துள்ள அம்மன் கோயிலாகும். மாரியம்மன் கோவில் பகவதி அம்மன் அமைந்துள்ளது
இக்கோவில் வருடத்திற்கு ஒருமுறை‌ திருவிழா நடைபெறும் தரகம்பட்டியில் சுற்றியுள்ள பொதுமக்களும் தரகம்பட்டி மக்களும் இத்திருவிழாவை மிகச் சிறப்பாக கொண்டாடப்படுகின்றன.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நன்னீரியல்
நன்னீரியல் (Limnology) என்பது உள்நாட்டில் காணப்படும் நீர் சுற்றுச் சூழலைப்பற்றிய படிப்பாகும். நன்னீரியல் படிப்பில் உள்நாட்டு நீரின் உயிரியல், வேதியியல், இயற்பியல் மற்றும் புவியியல் பண்புகள் மற்றும் செயல்பாடுகளின் அம்சங்கள் ஆகியவை (ஓடுகின்ற மற்றும் நிலையாக இருக்கும் நீர், நன்னீர் மற்றும் உப்பு நீர், இயற்கை மற்றும் மனிதனால் உருவாக்கப்பட்ட நீர்)அடங்கும். ஏரிகள், நீர்த்தேக்கங்கள், குளங்கள், ஆறுகள், நீரூற்றுகள், நீரோடைகள், ஈரநிலங்கள் மற்றும் நிலத்தடி நீர் பற்றியவையும் இப்படிப்பில் அடங்கும்.